Iriris

Iriris () – upė Pietų Amerikos centrinėje dalyje, Brazilijoje, Paros valstijoje; kairysis Šingu intakas (Amazonės baseinas). Prasideda Mato Groso plynaukštėje, Kašimbo kalnagūbryje, Altamiros savivaldybėje. Teka šiaurės, šiaurės rytų kryptimi. Žemupyje išplatėja, skaidosi į daug protakų.Mapa Multimodal Pará, DNIT, 2013.

Didžiausi intakai: Iriri Novas, Šišė, Katetė, Kurua, Karažaris.

Poplūdis trunka nuo spalio iki balandžio ar gegužės. Laivyba galima tik nedideliais laivais, nes vaga slenkstėta.

Visas Iririo baseinas retai gyvenamas, jame įsikūrę daugiausia indėnai kajapai (jų kalba upė vadinama Kororoti).Passos, João Lucas Moraes (2018). Caminhos mẽbêngôkre: andando, nomeando, sentando sobre a terra (Ph. D. thesis). Brasília: Universidade de Brasília. Sudaryta daug indėnų teritorijų, gamtos draustinių. Dėl slenksčių ir atokumo Iririo baseinas mažai tyrinėtas.Bleher, H. (2009), "Rio Iriri biotope, Brazil. ", Practical Fishkeeping.


 Šaltiniai 

Kategorija:Brazilijos upės